text: Politiet søger vidner til brand i grillbar
  19 december 2013 kl. 11.10
  Brandårsagen til en voldsom brand i grillbaren i Stouby ved Juelsminde er ikke fundet. Politiet søger derfor vidner til branden.
  Grillbaren udbrændte fuldstændigt ved den voldsomme brand for knap fire uger siden. Det har gjort det svært for brandteknikerne at finde en brandårsag.
  - Vi har været noget handicappede af, at stedet var så udbrændt, som det var. Så det har faktisk ikke været muligt at foretage tekniske undersøgelser derude, siger politiassistent og brandefterforsker Halvor Madsen fra Sydøstjyllands politi til hsfo.dk.
  Branden blussede kraftigt op ? og det tyder på, at den kan være påsat.
  Politiet har også hørt fra vidner, at en person er set løbe fra stedet, da det begyndte at brænde. Personen blev råbt an, men fortsatte. 
  Den person vil politiet gerne i forbindelse med.
  - Eller andre, der måtte have set eller hørt noget, der kunne have interesse for efterforskningen, siger Halvor Madsen.
  Artikel fra Horsens Folkeblad
  